# Australijos kultūra

### Straipsnis iš Vikipedijos, laisvosios enciklopedijos.

Šiuolaikinė Australijos kultūra susiformavusi iš daugelio šaltinių, pirmiausiai anglų-keltų australiečių kultūros, taip pat vietinių (aborigenų), imigrantų aukso karštinės apie 1850 m. bei laikotarpio po antrojo pasaulinio karo metu.

Pagrindinės Australijos kultūros srovės šiuo metu stipriai įtakojamos JAV, JK ir Europos kultūrų, tačiau išlieka ir aiškių skirtumų dėl Australijai būdingos natūralios aplinkos, šalies istorijos, vietinių australiečių ir netoli esančios Azijos įtakos.

Australija yra viena iš labiausiai urbanizuotų pasaulio valstybių, kur dauguma gyventojų gyvena pakrančių miestuose, o kiti regionai palyginus negausiai apgyvendinti. Australijos miestuose persipina įvairios kultūros: po antrojo pasaulinio karo imigravusių anglų, škotų, airių, italų, graikų, rytų europiečių, vokiečių, olandų, maltiečių, vidurio rytiečių, rytų ir pietryčių azijiečių; ypatingai daug įtakos turi nuo seno įsikūrusios pietų europiečių bendruomenės.

Apie ankstyvąją vietinių australiečių kultūrą iki anglų apsigyvenimo Australijoje galima spręsti iš žodinių bei mokslinių jų palikuonių tradicijų, artefaktų, tačiau virš 53 000 metų laikotarpio bei jo metu gyvenusių žmonių kultūros pilnai įvertinti neišeina dėl tikslesnių duomenų trūkumo. Šiuolaikinių vietinių žmonių kultūra yra turtinga ir įvairialypė, nors šiek tiek įtakota europietiškos kolonizacijos.

Australijos menai – filmai, muzika, tapyba, teatras, šokiai ir amatai – yra susilaukę pasaulinio pripažinimo dėl savo gyvumo ir išskirtinumo, nors bendros muzikos, šokių ar literatūros tendencijos nesiskiria nuo pasaulinių.

Tradiciškai australiečiai laiko save egalitarine visuomene, su nepasitikėjimu turtingaisiais ir galingaisiais. Tai atsispindi Eureka Užtvaros (Eureka Stockade, 1854 m. Balarate) maišto, Krūmų reindžerių (Bushrangers) svarba Australijos mentalitete, dabartiniu metu paplitusi aukštos aguonos sindromo sąvoka (Tall poppy syndrome).

Australijos kultūra buvo suformuota per ankstyvųjų gyventojų sunkumus bei vėlesnių laikų Australijos kareivių heroizmą, kada bičiulystė buvo esminė vertybė. Tuo pačiu gali būti paaiškinama, kodėl australiečių tarpe ypatingai populiarūs agresyvesnieji sportai (regbis, australietiškas futbolas). Australiečiai taip pat labai linkę naudoti mažybines vardų formas.

Lyginant su pop-kultūra, tradicinė „aukštoji kultūra“ yra vertinama palyginus mažos gyventojų dalies, tačiau Australijoje daug puikių galerijų, net mažuose miestuose; turtingos baleto tradicijos, įskaitant ledi Margo Fonten (Dame Margot Fonteyn) bei sero Roberto Helpmano (Sir Robert Helpmann) palikimą; didelė nacionalinė operos kompanija Sidnėjuje; simfoniniai orkestrai visuose didmiesčiuose, ypatingai Melburno bei Sidnėjaus.

Australijos įžymaus visuomenės veikėjo Donald Horne knygoje pavartotas epitetas „laiminga šalis“ (the lucky country) kartais naudojama apibūdinti Australijos orui, gyvenimo būdui ir istorijai.

| Šis straipsnis apie kultūrą yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../a/u/s/Australijos_kult%C5%ABra.html"

Kategorijos: Nepilni Kultūra | Australijos kultūra | Kultūra

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Português
- 中文